**VÝZVA NA PREDKLADANIE PONÚK**

**k zákazke s nízkou hodnotou podľa ust. § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov**

**na predmet zákazky: *„*Online diagnostika pre potreby výberu a následného rozvoja zamestnancov VšZP*“***

**1.** **Identifikácia obstarávateľskej organizácie**

Názov: Všeobecná zdravotná poisťovňa, a.s.

Sídlo: Panónska cesta 2, 851 04 Bratislava - mestská časť Petržalka

Štát: Slovenská republika

IČO: 35 937 874

DIČ: 20 22 02 70 40

URL: <https://www.vszp.sk/>

Profil: <https://www.uvo.gov.sk/vyhladavanie-profilov/zakazky/9262>

**2. Predmet zákazky**

**2.1. Názov predmetu zákazky:**

Online diagnostika pre potreby výberu a následného rozvoja zamestnancov VšZP

**2.2. Špecifikácia predmetu zákazky:**

Pre potreby komplexne podchyteného procesu výberu zamestnancov na manažérske a kľúčové expertské pozície, potrebuje VšZP v kontexte aktuálnych trendov v oblasti recruitingu službu, ktorá by zastrešila diagnostiku kandidátov a zamestnancov prostredníctvom online platformy. V rámci diagnostiky používanej na účely výberu a následného rozvoja, preferuje obstarávateľ čo najkomplexnejšie informácie o účastníkoch testovania – čiže meranie výkonových i osobnostných ukazovateľov (kognitívnych schopností a osobnostných charakteristík), aby nástroj poskytoval čo najkomplexnejší profil. Zhodnotenie potenciálneho kandidáta na pozíciu manažéra alebo špecialistu pomáha spoločnosti prijímať ľudí, ktorí svojimi schopnosťami a osobnosťou korešpondujú s profilom konkrétnej obsadzovanej pozície i s preferovanými hodnotami VšZP.

**Podrobný opis predmetu zákazky je uvedený v Prílohe č.1 Opis predmetu zákazky a v Rámcovej dohode o poskytovaní online diagnostiky a súvisiacich služieb, ktorá tvorí prílohu č. 5 tejto výzvy.**

**3.** **Miesto a lehota poskytnutia predmetu zákazky**

**3.1. Miesto dodania predmetu zákazky: online**

**3.2.** **Trvanie Zmluvy alebo lehoty uskutočnenia:**

november 2021 – december 2022

1. **Predpokladaná hodnota zákazky**

21 940 € bez DPH

**Zmluva**

Rámcová dohoda o poskytovaní online diagnostiky a súvisiacich služieb uzatvorená podľa § 269 ods. 2 zákona č. 513/1991 Zb. Obchodného zákonníka v znení neskorších predpisov a podľa § 2 ods. 5 písm. g) zákona č. 343/2015 Z. z. o verejnom obstarávaní a o zmene a doplnení niektorých predpisov v znení neskorších predpisov.

1. **Príprava a obsah ponuky**
   1. **Vyhotovenie ponuky**
      1. Vyhlásenia, potvrdenia, doklady a iné dokumenty tvoriace ponuku, požadované v tejto Výzve, môžu byť v ponuke predložené aj ako kópie. Originály alebo ich úradne osvedčené kópie predloží úspešný uchádzač pri podpise Zmluvy k nahliadnutiu.
      2. Ponuka a ďalšie doklady, vyhlásenia, potvrdenia a dokumenty musia byť predložené v slovenskom jazyku.
      3. Uchádzač predloží ponuku v jednom origináli.
   2. **Obsah ponuky**
      1. **Podmienky účasti**

**1.** Verejného obstarávania sa môže zúčastniť len ten, kto spĺňa podmienky účasti týkajúce sa osobného postavenia uvedené v § 32 ods. 1, písm. e) a f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“):

a) je oprávnený poskytovať službu – uchádzač preukazuje doloženým dokladom o oprávnení poskytovať službu, ktorá zodpovedá predmetu zákazky

b) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu - uchádzač preukazuje doloženým čestným vyhlásením

**2.** Verejného obstarávania sa môže zúčastniť len ten, kto spĺňa podmienky účasti týkajúce sa finančného a ekonomického postavenia uvedené v § 33 ods. 1, písm. d) zákona o verejnom obstarávaní:

a) Uchádzač predloží prehľad o celkovom obrate a ak je to vhodné, prehľadom o dosiahnutom obrate v oblasti, ktorej sa predmet zákazky týka, najviac za posledné tri hospodárske roky, za ktoré sú dostupné v závislosti od vzniku alebo začatia prevádzkovania činnosti.

Minimálna požiadavka:

Verejný obstarávateľ požaduje predloženie oprávnenou osobou verifikovaného prehľadu o dosiahnutom obrate v predmete zákazky, pričom požadovaný obrat v predmete zákazky (za zákazku rovnakého alebo podobného charakteru sa považuje online diagnostika pre potreby výberu a následného rozvoja zamestnancov) musí byť spolu za posledné tri hospodárske roky, súhrnne minimálne vo výške 40 000,- Eur bez DPH. Prehľad o dosiahnutom obrate v predmete zákazky, ktorej predmet činnosti sa týka musí byť podložený preskúmateľnými dôkaznými prostriedkami o ich realizácii (napr. zmluvy s faktúrami, dodacie/preberacie protokoly, doklady o zaplatení faktúry alebo ekvivalentné doklady).

**3.** Verejného obstarávania sa môže zúčastniť len ten, kto spĺňa podmienky účasti týkajúce sa technickej spôsobilosti podľa § 34 ods. 1, písm. a) zákona o verejnom obstarávaní:

a)Uchádzač predloží zoznam poskytnutých služieb za predchádzajúce tri roky od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona o verejnom obstarávaní.

Verejný obstarávateľ požaduje, aby dosiahnutý objem poskytnutých služieb obdobných službám, ktoré sú predmetom tejto zákazky v celkovom súhrne bol minimálne vo výške 21 000 EUR, spolu za predchádzajúce tri roky odo dňa vyhlásenia verejného obstarávania vo Vestníku Európskej únie.

**4.** Uchádzač predloží zoznam konzultantov a ich profily:

Kvalifikačné predpoklady konzultantov – minimálne dosiahnuté vzdelanie VŠ II. stupeň v humanitnom odbore (zameranie psychológia, personálny manažment, pedagogika, andragogika, terapia), resp. v inom odbore za podmienky minimálne 3 roky praktických skúseností v oblasti diagnostických nástrojov a súvisiacich konzultačných služieb (preukázateľných).

1. V zmysle § 38 ods. 4 zákona o verejnom obstarávaní pri zadávaní zákazky na poskytnutie služby verejný obstarávateľ vyžaduje, aby oblasť psychodiagnostického nástroja vykonal priamo sám uchádzač.
   * 1. **Dokladová časť ponuky**
2. **Vyhlásenia uchádzača** - uchádzač predloží podpísané vyhlásenie podľa prílohy č. 2 tejto Výzvy.
3. **Doklady/vyhlásenia na preukázanie splnenia podmienok účasti podľa bodu 6.2.1.**
4. **Návrh na plnenie kritérií podľa prílohy č. 3** výzvy na predkladanie ponúk.
5. **Zoznam subdodávateľov** - uchádzač predloží podpísané vyhlásenie podľa prílohy č. 4 výzvy na predkladanie ponúk.
6. **Vyplnený a podpísaný** oprávnenou osobou konajúcou za uchádzača Návrh Rámcovej dohody podľa prílohy č. 5 na znak súhlasu s obchodnými podmienkami.
7. **Podmienky predkladania cenovej ponuky** 
   1. **Miesto a lehota na predkladanie ponúk**
      1. Lehota na predkladanie ponúk je do **22.11.2021** **do 09:00 hod.**
      2. Uchádzači predložia svoje ponuky elektronicky priamo do systému JOSEPHINE umiestnenom na webovej adrese https://josephine.proebiz.com/ do lehoty na predkladanie ponúk.
      3. Elektronickú ponuku uchádzači vložia vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese https://josephine.proebiz.com/ Pri vkladaní ponuky uchádzači postupujú nasledovne:

- dokumenty uchádzač vkladá v okne „PONUKY“ v časti „Ponuka (súbor priloží uchádzač cez tlačidlo +)“.

- V prípade otázok týkajúcich sa registrácie a vloženia ponúk do daného systému môže uchádzač kontaktovať správcu systému houston@proebiz.com alebo telefonicky +421 220 255 999..

* 1. **Lehota viazanosti cenovej ponuky**
     1. Lehota viazanosti ponúk je do **31.12.2022**
     2. Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk do uplynutia lehoty viazanosti ponúk stanovenej obstarávateľskou organizáciou.

1. **Vysvetľovanie**
   1. V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže záujemca elektronicky požiadať obstarávateľskú organizáciu v systéme JOSEPHINE o ich vysvetlenie.
   2. Do predmetu správy záujemca uvedie označenie „Žiadosť o vysvetlenie“. Uchádzač musí svoju žiadosť doručiť obstarávateľskej organizácii max. ***48 hodín (počas pracovných dní) pred uplynutím lehoty na predkladanie ponúk***, tak aby mala obstarávateľská organizácia dostatok času na spracovanie žiadosti a doručenie odpovede všetkým záujemcom.
   3. Záujemcom bude vysvetlenie doručené elektronicky v systéme JOSEPHINE ***najneskôr 24 hodín (počas pracovných dní) pred uplynutím lehoty na predkladanie ponúk.*** O doručení správy bude záujemca informovaný prostredníctvom notifikačného emailu na e-mailovú adresu zadanú pri registrácií.
2. **Hodnotenie ponúk a oznámenie výsledkov**
   1. **Kritéria na hodnotenie ponúk:**

**najnižšia cena** za celý predmet zákazky v EUR s DPH

* 1. **Verejný obstarávateľ si vyhradzuje právo neprijať ani jednu z predložených ponúk.**

1. **Obchodné podmienky**

Plnenie s úspešným uchádzačom, ktorého ponuka bola prijatá, bude realizované na základe Kúpnej zmluvy.

V Bratislave, dňa 11.11.2021.

**Prílohy:**

Príloha č. 1: Opis predmetu zákazky

Príloha č. 2: Formulár Vyhlásenie uchádzača

Príloha č. 3: Návrh na plnenie kritérií

Príloha č. 4: Zoznam subdodávateľov

Príloha č. 5: Rámcová dohoda

v. r.

Mgr. Kristína Latáková

Odbor verejného obstarávania

Všeobecná zdravotná poisťovňa, a.s.

**Príloha č. 1**

**Opis predmetu zákazky**

Pre potreby komplexne podchyteného procesu výberu zamestnancov na manažérske a kľúčové expertské pozície, potrebuje VšZP v kontexte aktuálnych trendov v oblasti recruitingu službu, ktorá by zastrešila diagnostiku kandidátov a zamestnancov prostredníctvom online platformy. V rámci diagnostiky používanej na účely výberu a následného rozvoja, preferuje obstarávateľ čo najkomplexnejšie informácie o účastníkoch testovania – čiže meranie výkonových i osobnostných ukazovateľov (kognitívnych schopností a osobnostných charakteristík), aby nástroj poskytoval čo najkomplexnejší profil. Zhodnotenie potenciálneho kandidáta na pozíciu manažéra alebo špecialistu pomáha spoločnosti prijímať ľudí, ktorí svojimi schopnosťami a osobnosťou korešpondujú s profilom konkrétnej obsadzovanej pozície i s preferovanými hodnotami VšZP.

Organizácia projektu

* Miesto realizácie: online
* Termín realizácie: november 2021 – december 2022
* Forma: online

**Podrobný popis projektu v štruktúre:**

* Technické parametre a špecifiká online riešenia (psycho)diagnostiky
* Rozsah a možnosti organizačno – technického zabezpečenia zo strany dodávateľa, alternatívy implementácie služby a produktov
* Predstavenie aplikácie jednotlivých metrík a kombinácií nástrojov podľa potreby výberu zamestnancov (portfólio dostupných dotazníkov, testov a generovanie možných výsledkov, reportov vo vzťahu k obsadzovanej pozícii)
* Východiská diagnostiky/psychodiagnostiky, možnosti využitia v HR praxi
* Vizuál prostredia platformy a jednotlivých výstupných správ
* Cenová ponuka - ceny prezentované jednotkovo (na jedného hodnoteného človeka), vo vzťahu k rozsahu (kredity, prípadné odstupňovanie zvýhodnených cien v závislosti od počtov čerpaných kreditov) a na hodiny v prípade individuálnych konzultácií a zaškolenia v najväčšom rozsahu 31 hodín.

**Súčasťou ponuky bude špecifikácia a nacenenie nasledovných služieb:**

* komplexné (psycho)diagnostické testovanie na základe overenej metodiky nástroja (validita a reliabilita otestované na dostatočnej referenčnej vzorke populácie)
* možnosť kombinovať viacero typov nástrojov, aby výsledky reflektovali reálne potreby výberového procesu a následného rozvoja respondentov (možnosť výberu z batérie osobnostných dotazníkov a výkonových testov zameraných na špecifické schopnosti a kombinácie v súlade s požadovanými kompetenciami a zručnosťami)
* diferencované nástroje pre expertské pozície a manažérske pozície
* fixná cena za testovanie bez ohľadu na množstvo nástrojov v batérii a počet alebo typ súvisiacich generovaných reportov
* online platforma s možnosťou generovania individuálnych i skupinových výsledkov/reportov za podmienky komplexného technického riešenia a zastrešenia služby zo strany dodávateľa
* možnosť porovnať výsledky viacerých kandidátov v jednom prehľade pri testoch schopností a možnosť nastavenia požadovaného profilu v systéme pre určité typy pozícií, s ktorým sa automaticky porovnáva profil testovaného kandidáta
* v prípade požiadavky poskytnutie individuálnych konzultácií, interpretácií, prípadne interpretácie skupinových výsledkov zo strany profesionálnych konzultantov dodávateľa (na základe skupinového reportu)
* zaškolenie 5 interných konzultantov na odbore riadenia ľudských zdrojov do metodiky a interpretácie zabezpečené dodávateľom (rozvoj zručností pre samostatnú odbornú prácu s výstupmi z diagnostiky, poskytnutie know-how pre plnohodnotnú prácu s jednotlivými reportmi pri ich čítaní a interpretácii celkových výsledkov) – eliminácia dodatočných nákladov za interpretáciu zo strany dodávateľa
* súvisiace aktivity, služby poskytnuté ako automatická súčasť projektu v rámci konečnej ceny nad rámec zadania ako benefit pre VšZP.

V cene ponuky bude zahrnutý výber vhodných batérií osobnostných dotazníkov a výkonových testov v zmysle požiadaviek na profil hodnotených účastníkov, testovanie účastníkov, zaslanie generovaných individuálnych a skupinových reportov objednávateľovi, poskytnutie individuálnych konzultácií, interpretácií, prípadne interpretácií skupinových výsledkov zo strany profesionálnych konzultantov poskytovateľa a cena za zaškolenie zamestnancov objednávateľa.

**Príloha č. 2**

**VYHLÁSENIA UCHÁDZAČA**

uchádzač (obchodné meno a sídlo/miesto podnikania uchádzača) ........................ týmto vyhlasuje, že

je dôkladne oboznámený a súhlasí s podmienkami obstarávania „***Online diagnostika pre potreby výberu a následného rozvoja zamestnancov VšZP***“, ktoré sú určené vo Výzve na predloženie ponuky, jej prílohách a v iných dokumentoch poskytnutých obstarávateľskou organizáciou v lehote na predkladanie ponúk,

všetky vyhlásenia, potvrdenia, doklady, dokumenty a údaje uvedené v ponuke sú pravdivé a úplné,

jeho zakladateľom, členom alebo spoločníkom nie je politická strana alebo politické hnutie,

predkladá iba jednu ponuku a nie je osobou, ktorej technické alebo odborné kapacity by použil iný uchádzač na preukázanie svojej odbornej alebo technickej spôsobilosti v tomto obstarávaní,

nie je členom skupiny dodávateľov, ktorá ako iný uchádzač predkladá ponuku.

.........................................

(podpis oprávnenej osoby)

V ..........................., dňa ...................

**Príloha č. 3**

**NÁVRH NA PLNENIE KRITÉRIA**

|  |  |
| --- | --- |
| Obchodné meno uchádzača:[[1]](#footnote-2) |  |
| Adresa sídla uchádzača: |  |
| Meno oprávnenej osoby podpisovať za firmu: |  |
| Meno kontaktnej osoby a jej funkcia: |  |
| Číslo telefónu kontaktnej osoby: |  |
| E-mail kontaktnej osoby: |  |

**NÁVRH NA PLNENIE KRITÉRIA**

|  |  |  |  |  |  |  |
| --- | --- | --- | --- | --- | --- | --- |
| **P.č.** | **Názov položky** | **Množstvo** | **Jednotková cena** | **Cena celkom bez DPH** | **DPH (20%)** | **Cena celkom vrátane DPH\*** |
| 1. | Predpokladaný počet hodnotených účastníkov, pričom pre každého hodnoteného účastníka bude zostavená konkrétna batéria osobnostných dotazníkov a výkonových testov | 400 jednotlivcov |  |  |  |  |
| 2. | Predpokladaný rozsah generovaných individuálnych reportov | 400 ks |  |  |  |  |
| 3. | Predpokladaný rozsah generovaných skupinových reportov | 10 ks |  |  |  |  |
| 4. | Predpokladaný rozsah individuálnych konzultácií, interpretácií | 15 hodín |  |  |  |  |
| 5. | Predpokladaný rozsah zaškolenia zamestnancov objednávateľa | 16 hodín |  |  |  |  |
| **Celková cena za predmet zákazky** | | |  |  |  |  |

**Platiteľ DPH:** ÁNO NIE

x

**Poznámky:**

\*Ak uchádzač nie je platcom DPH vyplní iba stĺpec - Celková cena v € s DPH. Na skutočnosť, že nie je platcom DPH vo svojej ponuke upozorní. Ceny požadujeme zaokrúhliť na dve desatinné miesta.

***Cena musí zahŕňať všetky potrebné nákladové položky pre uskutočnenie predmetu zákazky .***

V......................... dňa ...

*Obchodné meno*

*Sídlo/miesto podnikania* ................................................

*IČO:* meno a priezvisko, funkcia[[2]](#footnote-3)

Príloha č. 4

**Zoznam subdodávateľov**

Obchodné meno: ................................

Adresa sídla: ......................................................

I. \*Zabezpečenie predmetu zákazky „**Online diagnostika pre potreby výberu a následného rozvoja zamestnancov VšZP“**, vyhlásenej podľa zákona o verejnom obstarávaní, vo veci ktorej je uzatvorená **Rámcová dohoda,** budeme plniť prostredníctvom týchto subdodávateľov:

1. Obchodné meno subdodávateľa uvedené v Obchodnom, resp. Živnostenskom registri:

Adresa sídla, resp. miesto podnikania, uvedené v Obchodnom, resp. Živnostenskom registri:

IČO subdodávateľa:

Meno, priezvisko, adresa pobytu a dátum narodenia osoby, oprávnenej konať za subdodávateľa:

Percentuálny podiel subdodávky: % z celkovej ceny predmetu zákazky bez DPH

Stručný opis zákazky, ktorá bude predmetom subdodávky:

Čestne vyhlasujem, že subdodávateľ spĺňa podmienky pre plnenie predmetu tejto zmluvy, týkajúce sa osobného postavenia v rozsahu, v akom bolo ich splnenie vyžadované od dodávateľa a neexistujú u neho dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní, v súlade s § 41 zákona o verejnom obstarávaní.

Čestne vyhlasujem, že subdodávateľ je/nie je\* partnerom verejného sektora a je/nie je\* zapísaný v registri partnerov verejného sektora podľa zákona o registri partnerov verejného sektora.

***(text bodu 1 použiť opakovane podľa počtu subdodávateľov)***

II. \*Zabezpečenie uvedeného predmetu zmluvy nebudeme plniť prostredníctvom subdodávateľov.

.............................

***(meno, priezvisko, podpis konateľa)***

V ........................., dňa ...................

\* zakrúžkovať bod I. alebo bod II. a v prípade zakrúžkovania bodu I. uviesť správne informácie v čestnom vyhlásení v bode I.

1. V prípade podania spoločnej ponuky je potrebné v tomto riadku tabuľky uviesť obchodné meno kontaktného uchádzača, ktorého si spoločne určila skupina uchádzačov. [↑](#footnote-ref-2)
2. Návrh na plnenie kritéria musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahoch. [↑](#footnote-ref-3)